《题游骑挟弹图》
明代·龚敩

平明挟弹出新丰，驰过宜春小苑东。百啭流莺深树晓，一番新雨落花风。

路迷禁草连天碧，衣染宫桃照日红。欲识平原公子意，岂无遗恨五陵中。

作者简介：明江西铅山人。洪武时以明经分教广信，以荐入为四辅官，未几致仕。复起为国子司业，历祭酒。坐放诸生假不奏闻，免。有《鹅湖集》、《经野类钞》。